Document ID: 31997R0503

ΚΑΝΟΝΙΣΜΟΣ (ΕΚ) αριθ. 503/97 ΤΗΣ ΕΠΙΤΡΟΠΗΣ της 19ης Μαρτίου 1997 για τροποποίηση του κανονισμού (ΕΚ) αριθ. 1600/95 για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 13 παράγραφος 3 και το άρθρο 16 παράγραφοι 1 και 4,
Εκτιμώντας:
ότι ο κανονισμός (ΕΚ) αριθ. 1600/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2325/96 (4), προβλέπει την εφαρμογή του καθεστώτος των πιστοποιητικών ΙΜΑ-1 (Inward Monitoring Arrangement Certificate) για τις εισαγωγές που προέρχονται από την Ελβετία στο πλαίσιο της ειδικής συμφωνίας που έχει συναφθεί μεταξύ της χώρας αυτής και της Κοινότητας 7 ότι το καθεστώς αυτό δεν λειτούργησε ικανοποιητικά λόγω διοικητικών δυσχερειών και, κατά συνέπεια, πρέπει να αντικατασταθεί από σύστημα που θα βασίζεται μόνο στο καθεστώς του κοινοτικού πιστοποιητικού εισαγωγής 7 ότι πρέπει, συνεπώς, να προσαρμοστεί ανάλογα ο κανονισμός αυτός 7
ότι στο παράρτημα 7 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (5), όπως τροποποιήθηκε τελευταία από τον κανονισμό (ΕΚ) αριθ. 480/97 της Επιτροπής (6), έχουν τροποποιηθεί ορισμένοι αύξοντες αριθμοί και πρέπει να τροποποιηθούν οι αντίστοιχοι κωδικοί 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1600/95 τροποποιείται ως εξής:
1. Το άρθρο 3 αντικαθίσταται από το ακόλουθο κείμενο:
«Άρθρο 3
Η κατάσταση των τυριών στους κωδικούς ΣΟ 0406 20 10, 0406 90 02 έως 0406 90 06 και 0406 90 19 υπόκειται στην προσκόμιση πιστοποιητικού ΙΜΑ 1 που πληροί τους όρους που αναφέρονται στον τίτλο IV, ή ενδεχομένως, ενός πιστοποιητικού που εκδίδεται σύμφωνα με το άρθρο 22α.
Η διάκριση 0406 90 01 δεν εφαρμόζεται στα τυριά που εισάγονται από τρίτες χώρες.».
2. Προστίθεται το ακόλουθο νέο άρθρο 22α:
«Άρθρο 22α:
1. Το παρόν άρθρο εφαρμόζεται στις εισαγωγές προελεύσεως Ελβετίας κατά παρέκκλιση από τις διατάξεις του άρθρου 22.
2. Στις αιτήσεις πιστοποιητικού και στο πιστοποιητικό περιλαμβάνονται:
- στη θέση 15, η λεπτομερής περιγραφή του προϊόντος που αναφέρεται στο άρθρο 13 στοιχείο δ),
- στη θέση 16, ο κωδικός του προϊόντος της συνδυασμένης ονοματολογίας που προβλέπεται στο παράρτημα IV.
3. Στην αίτηση του πιστοποιητικού και στο πιστοποιητικό περιλαμβάνονται:
- στη θέση 20, μία από τις ακόλουθες ενδείξεις:
- Reglamento (CE) n° 1600/95, artνculo 22 bis
- Forordning (EF) nr. 1600/95, artikel 22a
- Verordnung (EG) Nr. 1600/95, Artikel 22bis
- Κανονισμός (ΕΚ) αριθ. 1600/95, άρθρο 22α- Article 22bis of Regulation (EC) No 1600/95
- Rθglement (CE) n° 1600/95, article 22 bis
- Regolamento (CE) n. 1600/95, articolo 22bis
- Verordening (EG) nr. 1600/95, artikel 22bis
- Regulamento (CE) nΊ 1600/95, artigo 22 bis
- Asetus (EY) N:o 1600/95, artikla 22bis
- Fφrordning (EG) nr 1600/95, artikel 22bis,
- στη θέση 24, ο εφαρμοζόμενος δασμός.
4. Το πιστοποιητικό εισαγωγής εκδίδεται μόνο εάν η αίτηση συνοδεύεται:
- από γραπτή δήλωση του αιτούντα που βεβαιώνει ότι έχουν τηρηθεί οι ελάχιστες τιμές που προβλέπονται στο παράρτημα IV,
- από γραπτή δέσμευση του αιτούντα να προσκομίσει, μετά από αίτηση των αρμοδίων αρχών, οποιαδήποτε συμπληρωματική πληροφορία και συμπληρωματική αιτιολόγηση που θα θεωρήσουν αναγκαίες για την τήρηση της ελάχιστης τιμής και να αποδεχθεί, ενδεχομένως, οποιονδήποτε έλεγχο από τις εν λόγω λογιστικές αρχές.
Σε περίπτωση αθετήσεως της ελάχιστης τιμής, ο δασμός που θα εισπραχθεί ισούται με τον εισαγωγικό δασμό που έχει καθορισθεί στο παράρτημα Ι του κανονισμού (ΕΟΚ) αριθ. 2658/87, προσαυξημένο κατά 25 %.
5. Για την εφαρμογή του μειωμένου δασμού απαιτείται η υποβολή της δηλώσεως της θέσεως σε ελεύθερη κυκλοφορία, του πιστοποιητικού εισαγωγής και της απόδειξης προελεύσεως η οποία εκδίδεται σε εφαρμογή, mutatis mutandis, των διατάξεων του πρωτοκόλλου 3 της Συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας της 22ας Ιουλίου 1972.»
3. Στο παράρτημα VII, το κείμενο της στήλης «Ελβετία» διαγράφεται.
4. Στο παράρτημα Ι, στην πρώτη στήλη, οι αύξοντες αριθμοί «38, 43, 45 και 46» αντικαθίστανται, αντιστοίχως, από τους αύξοντες αριθμούς «39, 44, 46 και 47».
5. Στο παράρτημα ΙΙ, στην πρώτη στήλη, οι αύξοντες αριθμοί «36, 37, 39, 40, 41, 42, 44 και 47» αντικαθίστανται, αντιστοίχως, από τους αύξοντες αριθμούς «37, 38, 40, 41, 42, 43, 45 και 48».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Οι διατάξεις που προβλέπονται στο άρθρο 1, στοιχεία 1, 2 και 3 εφαρμόζονται από την 1η Μαΐου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Μαρτίου 1997.

Labels: 3
17
18